CELEX: 51996PC0549
Language: el
Date: 1996-11-14
Title: Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την εξουσιοδότηση των κρατών μελών να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους ισχύοντες μειωμένους συντελεστές του ειδικού φόρου κατανάλωσης, ή τις ισχύουσες απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στο άρθρο 8, παράγραφος 4 της οδηγίας 92/81/ΕΟΚ

Avis juridique important

|

51996PC0549

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την εξουσιοδότηση των κρατών μελών να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους ισχύοντες μειωμένους συντελεστές του ειδικού φόρου κατανάλωσης, ή τις ισχύουσες απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στο άρθρο 8, παράγραφος 4 της οδηγίας 92/81/ΕΟΚ  /* COM/96/0549 ΤΕΛΙΚΟ - CNS 96/0263 */  

Επίσημη Εφημερίδα αριθ. C 382 της 18/12/1996 σ. 0005

Πρόταση απόφασης  του Συμβουλίου για την εξουσιοδότηση των κρατών μελών να εξακολουθήσουν να εφαρμόζουν σε ορισμένα  πετρελαιοειδή, όταν χρησιμοποιούνται για συγκεκριμένους σκοπούς, τους ισχύοντες μειωμένους  συντελεστές του ειδικού φόρου κατανάλωσης ή τις ισχύουσες απαλλαγές από τον ειδικό φόρο  κατανάλωσης, σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας  92/81/ΕΟΚ (96/C  382/04) COM(96) 549 τελικό - 96/0263(CNS)(Υποβλήθηκε από την Επιτροπή στις  15 Νοεμβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία του Συμβουλίου 92/81/ΕΟΚ, της 19ης Οκτωβρίου 1992, για την εναρμόνιση των διαρθρώσεων  των ειδικών φόρων κατανάλωσης που επιβάλλονται στα πετρελαιοειδή  (1), και ιδίως το άρθρο 8  παράγραφος 4, την πρόταση της Επιτροπής, τη γνώμη του Ευρωπαϊκού Κοινοβουλίου, Εκτιμώντας: ότι, σύμφωνα με το άρθρο 8, παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα  έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει  απαλλαγές ή μειώσεις του ειδικού φόρου κατανάλωσης που επιβάλλεται στα πετρελαιοειδή για λόγους  ειδικής πολιτικής 7 ότι η Επιτροπή ενημερώθηκε από κράτη μέλη για την πρόθεσή τους να εξακολουθήσουν να εφαρμόζουν  ορισμένες από τις ως άνω απαλλαγές ή μειώσεις, οι οποίες ήδη προβλέπονται από τη φορολογική τους  νομοθεσία, ή να θεσπίσουν απαλλαγές ή μειώσεις στις οποίες πρέπει να εφαρμοστεί η διαδικασία που  προβλέπεται βάσει του ανωτέρω άρθρου 8 παράγραφος 4 7 ότι τα άλλα κράτη μέλη έχουν ενημερωθεί σχετικά 7 ότι όλες οι απαλλαγές και μειώσεις που αναφέρονται στο άρθρο 1 θα εξακολουθήσουν να ισχύουν έως τις  31 Δεκεμβρίου 1998 για λόγους ειδικής πολιτικής, υπό την προϋπόθεση ότι δεν προκαλούν στρεβλώσεις  του ανταγωνισμού ούτε θίγουν τη λειτουργία της εσωτερικής αγοράς 7 ότι όλες οι απαλλαγές και μειώσεις που αναφέρονται στο άρθρο 2 θα πάψουν να ισχύουν από τις 31  Δεκεμβρίου 1996 7 ότι όλες οι απαλλαγές και μειώσεις που αναφέρονται στο άρθρο 3 θα καταργηθούν από την 1η Ιανουαρίου  1997 7 ότι η Επιτροπή θη επανεξετάζει σε τακτά διαστήματα όλες τις μειώσεις ή απαλλαγές για να  διασφαλισθεί το συμβιβάσιμό τους με τη λειτουργία της εσωτερικής αγοράς και με τους άλλους στόχους  της συνθήκης 7 ότι, βάσει του άρθρου 8 παράγραφος 6 της οδηγίας 92/81/ΕΟΚ, το Συμβούλιο υποχρεούται, το αργότερο  έως τις 31 Δεκεμβρίου 1996, να εξετάσει την κατάσταση βάσει έκθεσης της Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Σύμφωνα με τις διατάξεις των παραγράφων 4 και 6 του άρθρου 8 της  οδηγίας 92/81/ΕΟΚ και ανεξάρτητα από τις υποχρεώσεις που απορρέουν από την οδηγία 92/82/ΕΟΚ του  Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων  κατανάλωσης στα πετρελαιοειδή  (2), επιτρέπεται στα ακόλουθα κράτη μέλη να εφαρμόσουν ή να  εξακολουθήσουν να εφαρμόζουν έως τις 31 Δεκεμβρίου 1998 τις μειώσεις των συντελεστών του ειδικού  φόρου κατανάλωσης ή τις απαλλαγές από τον ειδικό φόρο κατανάλωσης που ορίζονται στην παρούσα  απόφαση: 1. Στο Βασίλειο του Βελγίου: - για οχήματα δημόσιων τοπικών μεταφορών επιβατών, - για το υγραέριο, το φυσικό αέριο και το μεθάνιο, - μείωση του συντελεστή του ειδικού φόρου κατανάλωσης στο μαζούτ προκειμένου να ενθαρρυνθεί η  χρησιμοποίηση καυσίμων περισσότερο φιλικών προς το περιβάλλον. Οι μειώσεις αυτές θα συνδέονται  ειδικά με την περιεκτικότητα σε θείο και ο συντελεστής του επιβαλλόμενου φόρου στο μαζούτ θα τηρεί  τον ελάχιστο φορολογικό συντελεστή για το μαζούτ, όπως προβλέπεται στην ισχύουσα κοινοτική  νομοθεσία. 2. Στο Βασίλειο της Δανίας: - για μερική επιστροφή στον εμπορικό τομέα, υπό την προϋπόθεση ότι οι φόροι αυτοί συμφωνούν με τις  κοινοτικές διατάξεις και ότι το ποσό του καταβαλλόμενου και μη επιστρεφόμενου φόρου τηρεί πάντοτε  τους ελάχιστους συντελεστές του φόρου ή του τέλους ελέγχου επί των πετρελαιοειδών, όπως προβλέπεται  στην κοινοτική νομοθεσία, - για τα οχήματα δημόσιων τοπικών μεταφορών επιβατών, - για μείωση του συντελεστή επί του πετρελαίου εσωτερικής καύσης ντίζελ προκειμένου να ενθαρρυνθεί  η χρησιμοποίηση καυσίμων περισσότερο φιλικών προς το περιβάλλον, υπό την προϋπόθεση ότι τα κίνητρα  αυτά συνδέονται με καθιερωμένα τεχνικά χαρακτηριστικά, συμπεριλαμβανομένου του ειδικού βάρους, της  περιεκτικότητας σε θείο, του σημείου απόσταξης, του αριθμού και δείκτη κετανίου και ότι για τους  συντελεστές αυτούς τηρούνται οι ελάχιστοι συντελεστές του ειδικού φόρου κατανάλωσης επί των  πετρελαιοειδών, όπως προβλέπεται στην κοινοτική νομοθεσία, - για την εφαρμογή διαφοροποιημένων συντελεστών ειδικού φόρου κατανάλωσης μεταξύ της βενζίνης που  διατίθεται από πρατήρια καυσίμων εφοδιασμένα με σύστημα επιστροφής των αναθυμιάσεων και της  βενζίνης που διατίθεται από άλλα πρατήρια καυσίμων, υπό την προϋπόθεση ότι οι συντελεστές αυτοί  τηρούν πάντοτε τους ελάχιστους συντελεστές του ειδικού φόρου κατανάλωσης επί των πετρελαιοειδών,  όπως προβλέπεται στην κοινοτική νομοθεσία. 3. Στην Ομοσπονδιακή Δημοκρατία της Γερμανίας: - για τη χρησιμοποίηση απόβλητων αερίων υδρογονανθράκων ως καυσίμων θέρμανσης, - επί των δειγμάτων πετρελαιοειδών που προορίζονται για αναλύσεις, δοκιμές για την παραγωγή ή για  άλλους επιστημονικούς σκοπούς, - για μειώσεις ή απαλλαγές από τον ειδικό φόρο κατανάλωσης επί των χρησιμοποιημένων ελαίων που  επαναχρησιμοποιούνται ως καύσιμα είτε άμεσα ύστερα από ανάκτηση είτε κατόπιν διεργασίας ανακύκλωσης  των μεταχειρισμένων ορυκτελαίων, και όταν η επαναχρησιμοποίηση βαρύνεται φορολογικά. 4. Στην Ελληνική Δημοκρατία: - για οχήματα δημόσιων τοπικών μεταφορών, - για εγκαταστάσεις αφαλάτωσης, - για το υγραέριο και το μεθάνιο που χρησιμοποιούνται για βιομηχανικούς σκοπούς. 5. Στο Βασίλειο της Ισπανίας: - για το υγραέριο που χρησιμοποιείται ως καύσιμο κινητήρων σε σχήματα δημόσιων τοπικών μεταφορών, - για μειώσεις ή απαλλαγές από τον ειδικό φόρο κατανάλωσης επί των χρησιμοποιημένων ελαίων που  επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας  ανακύκλωσης των χρησιμοποιημένων ελαίων, και όταν η επαναχρησιμοποίηση βαρύνεται φορολογικά. 6. Στη Γαλλική Δημοκρατία: - για κατανάλωση στη νήσο Κορσική, υπό την προϋπόθεση ότι οι μειωμένοι συντελεστές τηρούν πάντοτε  τους ελάχιστους συντελεστές του ειδικού φόρου κατανάλωσης επί των πετρελαιοειδών, όπως προβλέπεται  στην κοινοτική νομοθεσία, - για μειώσεις ή απαλλαγές από τον ειδικό φόρο κατανάλωσης επί των μεταχειρισμένων ορυκτελαίων που  επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας  ανακύκλωσης των μεταχειρισμένων ορυκτελαίων, και όταν η επαναχρησιμοποίηση βαρύνεται φορολογικά. 7. Στην Ιταλική Δημοκρατία: - για δημόσια οχήματα τοπικής μεταφοράς επιβατών, - για απόβλητα αέρια υδρογονανθράκων που χρησιμοποιούνται ως καύσιμα, - για τα καύσιμα που καταναλώνονται στις περιοχές Val d'Aosta και Gorizia, - για το μεθάνιο που χρησιμοποιείται ως καύσιμο σε οχήματα με κινητήρα, - για μείωση του συντελεστή του ειδικού φόρου κατανάλωσης επί των πετρελαιοειδών που  χρησιμοποιούνται ως καύσιμα για την παραγωγή αλουμίνας στη Σαρδηνία, υπό την προϋπόθεση ότι ο  συντελεστής του ειδικού φόρου κατανάλωσης τηρεί τους ελάχιστους φορολογικούς συντελεστές για τα  πετρελαιοειδή, όπως προβλέπεται στην κοινοτική νομοθεσία, - για μείωση του ειδικού φόρου κατανάλωσης για το μαζούτ που χρησιμοποιείται στην παραγωγή ατμού  και για το πετρέλαιο εσωτερικής καύσης που χρησιμοποιείται σε κλιβάνους για ξήρανση και  «ενεργοποίηση» μοριακών σήστρων στην περιοχή Reggio της Καλαβρίας, υπό την προϋπόθεση ότι ο  φορολογικός συντελεστής τηρεί τους ελάχιστους φορολογικούς συντελεστές επί των πετρελαιοειδών, όπως  προβλέπεται στην κοινοτική νομοθεσία, - για μείωση των συντελεστών του ειδικού φόρου κατανάλωσης για τη βενζίνη που καταναλώνεται στην  περιοχή Friuli-Venezia Giulia, υπό την προϋπόθεση ότι ο συντελεστής του ειδικού φόρου κατανάλωσης  τηρεί τους ελάχιστους συντελεστές που προβλέπονται στην κοινοτική νομοθεσία, - για μείωση του φορολογικού συντελεστή επί των πετρελαιοειδών που καταναλώνονται στις περιοχές  Udine και Τεργέστης, υπό την προϋπόθεση ότι οι εφαρμοζόμενοι φορολογικοί συντελεστές τηρούν τους  ελάχιστους φορολογικούς συντελεστές που προβλέπονται στην κοινοτική νομοθεσία. 8. Στην Ιρλανδία: - για τα σχήματα δημόσιων τοπικών μεταφορών, - για την παραγωγή αλουμίνας στην περιοχή Shannon, - για το υγραέριο, το φυσικό αέριο και το μεθάνιο που χρησιμοποιούνται ως καύσιμα κινητήρων, - για μειώσεις ή απαλλαγές από τον ειδικό φόρο κατανάλωσης επί των χρησιμοποιημένων ελαίων που  επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας  ανακύκλωσης των χρησιμοποιημένων ελαίων, και όταν η επαναχρησιμοποίηση βαρύνεται φορολογικά, - για διαφοροποιημένους συντελεστές επί της αμόλυβδης βενζίνης που αντιστοιχεί σε διαφορετικές  περιβαλλοντικές κατηγορίες, υπό την προϋπόθεση ότι οι συντελεστές αυτοί τηρούν πάντοτε τους  ελάχιστους φορολογικούς συντελεστές για τα πετρελαιοειδή, όπως προβλέπεται στην κοινοτική  νομοθεσία. 9. Στο Μεγάλο Δουκάτο του Λουξεμβούργου: - στα σχήματα δημόσιων τοπικών μεταφορών, - για το υγραέριο, το φυσικό αέριο και το μεθάνιο, - για μείωση του συντελεστή του ειδικού φόρου κατανάλωσης στο μαζούτ προκειμένου να ενθαρρυνθεί η  χρησιμοποίηση καυσίμων περισσότερο φιλικών προς το περιβάλλον. Οι μειώσεις αυτές θα συνδέονται  ειδικά με την περιεκτικότητα σε θείο και ο συντελεστής του επιβαλλόμενου φόρου στο μαζούτ θα τηρεί  τον ελάχιστο φορολογικό συντελεστή για το μαζούτ, όπως προβλέπεται στην ισχύουσα κοινοτική  νομοθεσία. 10. Στο Βασίλειο των Κάτω Χωρών: - για εγκαταστάσεις αφαλάτωσης, - για το υγραέριο, το φυσικό αέριο και το μεθάνιο. 11. Στη Δημοκρατία της Αυστρίας: - για το υγραέριο που χρησιμοποιείται ως καύσιμο από σχήματα δημόσιων τοπικών μεταφορών επιβατών, - για απαλλαγή από τον ειδικό φόρο κατανάλωσης επί των χρησιμοποιημένων ελαίων που  επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας  ανακύκλωσης των χρησιμοποιημένων ελαίων και όταν η επαναχρησιμοποίηση βαρύνεται φορολογικά, - για το φυσικό αέριο και το μεθάνιο. 12. Στην Πορτογαλική Δημοκρατία: - για τη χορήγηση ελάφρυνσης από τον ειδικό φόρο κατανάλωσης επί του υγραερίου, του φυσικού αερίου  και του μεθανίου, όταν χρησιμοποιούνται ως καύσιμα για τις δημόσιες τοπικές μεταφορές, - για το πετρέλαιο εξωτερικής καύσης που καταναλώνεται στην αυτόνομη περιοχή της Μαδέρας. Η μείωση  αυτή δεν μπορεί να υπερβαίνει το επιπλέον κόστος που συνεπάγεται η μεταφορά του πετρελαίου  εξωτερικής καύσης στην εν λόγω περιοχή, - για μειώσεις ή απαλλαγές από τον ειδικό φόρο κατανάλωσης επί των χρησιμοποιημένων ελαίων που  επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας  ανακύκλωσης των χρησιμοποιημένων ελαίων, και όταν η επαναχρησιμοποίηση βαρύνεται φορολογικά. 13. Στη Φινλανδική Δημοκρατία: - για απαλλαγή από τον ειδικό φόρο κατανάλωσης επί του μεθανίου και του υγραερίου για όλες τις  χρήσεις, - για απαλλαγή από τον ειδικό φόρο κατανάλωσης επί των χρησιμοποιημένων ελαίων που  επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας  ανακύκλωσης των χρησιμοποιημένων ελαίων, και όταν η επαναχρησιμοποίηση βαρύνεται φορολογικά. 14. Στο Βασίλειο της Σουηδίας: - για μείωση του συντελεστή του ειδικού φόρου κατανάλωσης επί των πετρελαιοειδών που  χρησιμοποιούνται για βιομηχανικούς σκοπούς, υπό την προϋπόθεση ότι οι συντελεστές αυτοί τηρούν τους  ελάχιστους φορολογικούς συντελεστές για τα πετρελαιοειδή, όπως προβλέπεται στην κοινοτική  νομοθεσία, - για απαλλαγή από τον ειδικό φόρο κατανάλωσης για το βιολογικώς παραγόμενο μεθάνιο και άλλα  απόβλητα αέρια, - για μειωμένους φορολογικούς συντελεστές επί του πετρελαίου ντίζελ και του ελαφρού θερμαντικού  πετρελαίου σύμφωνα με τις περιβαλλοντικές κατηγορίες, - για διαφοροποιημένους φορολογικούς συντελεστές επί της αμόλυβδης βενζίνης που αντιστοιχεί σε  διαφορετικές περιβαλλοντικές κατηγορίες, υπό την προϋπόθεση ότι οι εν λόγω συντελεστές τηρούν  πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται στην  κοινοτική νομοθεσία. 15. Στο Ηνωμένο Βασίλειο της Μεγάλης Βρετανίας και Βόρειας Ιρλανδίας: - για τα σχήματα δημόσιων τοπικών μεταφορών επιβατών, - για το υγραέριο, το φυσικό αέριο και το μεθάνιο που χρησιμοποιούνται ως καύσιμα κινητήρων, - για διαφοροποιημένους φορολογικούς συντελεστές επί της αμόλυβδης βενζίνης που αντιστοιχεί σε  διαφορετικές περιβαλλοντικές κατηγορίες, υπό την προϋπόθεση ότι οι συντελεστές αυτοί τηρούν τους  ελάχιστους φορολογικούς συντελεστές για τα πετρελαιοειδή, όπως προβλέπεται στην κοινοτική  νομοθεσία, - για μειώσεις ή απαλλαγές από τον ειδικό φόρο κατανάλωσης επί των χρησιμοποιημένων ελαίων που  επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας  ανακύκλωσης των χρησιμοποιημένων ελαίων, και όταν η επαναχρησιμοποίηση βαρύνεται φορολογικά. Άρθρο 2 Οι ακόλουθες παρεκκλίσεις θα πάψουν να ισχύουν από τις 31 Δεκεμβρίου 1996: 1. Στο Βασίλειο του Βελγίου: - για τους κινητήρες που χρησιμοποιούνται στην αποστράγγιση περιοχών που έχουν πληγεί από  πλημμύρες, - για την αεροπλοΐα εξαιρουμένων των περιπτώσεων που καλύπτονται από το άρθρο 8 παράγραφος 1  στοιχείο β) της οδηγίας 92/81/ΕΟΚ, - για τη ναυσιπλοΐα με ιδιωτικά σκάφη αναψυχής. 2. Στο Βασίλειο της Δανίας: - για την αεροπλοΐα εξαιρουμένων των περιπτώσεων που καλύπτονται από το άρθρο 8 παράγραφος 1  στοιχείο β) της οδηγίας 92/81/ΕΟΚ. 3. Στην Ελληνική Δημοκρατία: - για τα καύσιμα που χρησιμοποιούν οι εθνικές ένοπλες δυνάμεις, - για μείωση του συντελεστή επί του πετρελαίου ντίζελ προκειμένου να ενθαρρυνθεί η χρησιμοποίηση  καυσίμων περισσότερο φιλικών προς το περιβάλλον, υπό την προϋπόθεση ότι τα κίνητρα αυτά συνδέονται  με καθιερωμένα τεχνικά χαρακτηριστικά, συμπεριλαμβανομένου του ειδικού βάρους, της περιεκτικότητας  σε θείο, του σημείου απόσταξης, του αριθμού και δείκτη κετανίου και ότι για τους συντελεστές αυτούς  τηρούνται οι ελάχιστοι συντελεστές του ειδικού φόρου κατανάλωσης επί των πετρελαιοειδών, όπως  προβλέπεται στην κοινοτική νομοθεσία, - για τη ναυσιπλοΐα με ιδιωτικά σκάφη αναψυχής που δεν είναι νηολογημένα στην Ελλάδα, - για τη χορήγηση ελάφρυνσης από τον ειδικό φόρο κατανάλωσης επί των πετρελαιοειδών που  προορίζονται για τον ανεφοδιασμό σε καύσιμα του Υπουργείου Προεδρίας, της Ελληνικής Αστυνομίας και  των μητροπολιτών. 4. Στη Γαλλική Δημοκρατία: - για τα καύσιμα των ταξί εντός των ορίων ετήσιας ποσόστωσης, - για την αεροπλοΐα εξαιρουμένων των περιπτώσεων που καλύπτονται από το άρθρο 8 παράγραφος 1  στοιχείο β) της οδηγίας 92/81/ΕΟΚ, - στο πλαίσιο ορισμένων πολιτικών που αποσκοπούν στη στήριξη περιοχών που πλήττονται από μείωση του  πληθυσμού τους. 5. Στην Ιταλική Δημοκρατία: - για την αεροπλοΐα εξαιρουμένων των περιπτώσεων που καλύπτονται από το άρθρο 8 παράγραφος 1  στοιχείο β) της οδηγίας 92/81/ΕΟΚ, - για κινητήρες που χρησιμοποιούνται στην αποστράγγιση περιοχών που έχουν πληγεί από πλημμύρες, - για τα ασθενοφόρα, - για τις εθνικές ένοπλες δυνάμεις. 6. Στην Ιρλανδία: - για τα οχήματα με κινητήρα που χρησιμοποιούνται από άτομα με ειδικές ανάγκες, - για τη λειτουργία φάρων, - για την αεροπλοΐα εξαιρουμένων των περιπτώσεων που καλύπτονται από το άρθρο 8 παράγραφος 1  στοιχείο β) της οδηγίας 92/81/ΕΟΚ, - για τη ναυσιπλοΐα με ιδιωτικά σκάφη αναψυχής. 7. Στο Βασίλειο των Κάτω Χωρών: - για τις εθνικές ένοπλες δυνάμεις, - για κινητήρες που χρησιμοποιούνται στην αποστράγγιση περιοχών που έχουν πληγεί από πλημμύρες, - για τα δείγματα πετρελαιοειδών που προορίζονται για αναλύσεις, δοκιμές για την παραγωγή ή για  άλλους επιστημονικούς σκοπούς. 8. Στην Πορτογαλική Δημοκρατία: - για την αεροπλοΐα εξαιρουμένων των περιπτώσεων που καλύπτονται από το άρθρο 8 παράγραφος 1  στοιχείο β) της οδηγίας 92/81/ΕΟΚ. 9. Στη Φινλανδική Δημοκρατία: - για απαλλαγή από τον ειδικό φόρο κατανάλωσης επί των πετρελαιοειδών που χρησιμοποιούνται από  ιδιωτικά σκάφη αναψυχής. 10. Στο Βασίλειο της Σουηδίας: - για απαλλαγή από τον ειδικό φόρο κατανάλωσης επί της βενζίνης αεροσκαφών και της κηροζίνης  αεροσκαφών που χρησιμοποιείται σε ιδιωτικές πτήσεις αναψυχής. 11. Στο Ηνωμένο Βασίλειο της Μεγάλης Βρετανίας και Βόρειας Ιρλανδίας: - για τη ναυσιπλοΐα με ιδιωτικά σκάψη αναψυχής, - για την αεροπλοΐα εξαιρουμένων των περιπτώσεων που καλύπτονται από το άρθρο 8 παράγραφος 1  στοιχείο β) της οδηγίας 92/81/ΕΟΚ, - για τη λειτουργία φάρων. Άρθρο 3 1.  Οι αποφάσεις 92/510/ΕΟΚ  (1), 93/697/ΕΚ  (2), 95/585/ΕΚ  (3), 96/273/ΕΚ  (4) και  96/418/ΕΚ  (5) του Συμβουλίου καταργούνται από την 1η Ιανουαρίου 1997. 2.  Οι ακόλουθες εξουσιοδοτήσεις που χορηγήθηκαν κατόπιν αιτήσεων που υποβλήθηκαν για λόγους  ειδικής πολιτικής και που θεωρείται ότι εγκρίθηκαν σιωπηρά από το Συμβούλιο μετά την εκπνοή της  δίμηνης προθεσμίας που προβλέπεται στο άρθρο 8 παράγραφος 4 της οδηγίας 92/81/ΕΟΚ καταργούνται από  την 1η Ιανουαρίου 1997: - η εξουσιοδότηση που χορηγήθηκε στη Γερμανία κατόπιν αιτήσεώς της υποβληθείσας στις 15 Μαρτίου  1994 που κοινοποιήθηκε στα κράτη μέλη από την Επιτροπή στις 7 Απριλίου 1994, - η εξουσιοδότηση που χορηγήθηκε στην Ισπανία κατόπιν αιτήσεώς της υποβληθείσας στις 17 Μαΐου 1994  που κοινοποιήθηκε στα κράτη μέλη από την Επιτροπή στις 17 Ιουνίου 1994, - η εξουσιοδότηση που χορηγήθηκε στη Γαλλία κατόπιν αιτήσεώς της υποβληθείσας στις 13 Δεκεμβρίου  1993 που κοινοποιήθηκε στα κράτη μέλη από την Επιτροπή στις 7 Απριλίου 1994, - η εξουσιοδότηση που χορηγήθηκε στη Γαλλία κατόπιν αιτήσεώς της υποβληθείσας στις 23 Νοεμβρίου  1994 που κοινοποιήθηκε στα κράτη μέλη από την Επιτροπή στις 19 Δεκεμβρίου 1994, - η εξουσιοδότηση που χορηγήθηκε στην Ιταλία κατόπιν αιτήσεώς της υποβληθείσας στις 15 Μαρτίου 1994  που κοινοποιήθηκε στα κράτη μέλη από την Επιτροπή στις 5 Απριλίου 1994, - η εξουσιοδότηση που χορηγήθηκε στην Ιρλανδία κατόπιν αιτήσεώς της υποβληθείσας στις 30 Ιουλίου  1993 που κοινοποιήθηκε στα κράτη μέλη από την Επιτροπή στις 15 Σεπτεμβρίου 1993, - η εξουσιοδότηση που χορηγήθηκε στην Πορτογαλία κατόπιν αιτήσεώς της υποβληθείσας στις 11 Μαρτίου  1994 που κοινοποιήθηκε στα κράτη μέλη από την Επιτροπή στις 7 Απριλίου 1994, - η εξουσιοδότηση που χορηγήθηκε στο Ηνωμένο Βασίλειο κατόπιν αιτήσεώς του υποβληθείσας στις 20  Ιανουαρίου 1994 που κοινοποιήθηκε στα κράτη μέλη από την Επιτροπή στις 24 Φεβρουαρίου 1994. Άρθρο 4 Η παρούσα απόφαση απευθύνεται στα κράτη μέλη. (1)  ΕΕ αριθ. L 316 της 31. 10. 1992, σ. 12 7 οδηγία όπως τροποποιήθηκε από την  οδηγία 94/74/ΕΚ (ΕΕ αριθ. L 365 της 31. 12. 1994, σ. 46).  (2)  ΕΕ αριθ. L 316 της 31. 10. 1992, σ. 19 7 οδηγία όπως τροποποιήθηκε από την οδηγία 94/74/ΕΚ (ΕΕ  αριθ. 365 της 31. 12. 1994, σ.  46).  (1)  ΕΕ αριθ. L 316 της 31. 10. 1992, σ. 16.  (2)  ΕΕ αριθ. L 321 της 23. 12. 1993, σ. 29.  (3)  ΕΕ αριθ. L 327 της 30. 12. 1995, σ. 33.  (4)  ΕΕ αριθ. L 102 της 24. 4. 1996, σ. 40.  (5)  ΕΕ αριθ. L 172 της 11. 7. 1996, σ. 22.